ပသာဒကရဓမ္မဝဂ်

တောနေရဟန်း၏ အဖြစ်ကား မုချလာဘ်ရကြောင်း ဖြစ်သည်၊ (တောနေရဟန်းနှင့် တူအောင် မကောင်းမှုမပြုရကား လူအများ လေးစားပူဇော်သည်။) ပိဏ္ဍပါတ်ဓုတင်ဆောင်၊ ပံ့သကူဆောင်၊ တိစီဝရိတ်ဆောင်၊ တရားဟော ဝိနည်းဆောင်၊ အကြားအမြင် များသော သိက္ခာကြီး၍ တည်မြဲခြင်းသို့ ရောက်သော ကြည်ညိုဖွယ်ရှိသော စင်ကြယ်သော အခြံအရံရှိသော များမြတ်သော အရံရှိသောအမျိုးကောင်းသား၊ ကိုယ်အဆင်း လှသော စကားချိုသာသော အလိုနည်းသာ ကျန်းမာရေး ကောင်းသော ရဟန်း၏ အဖြစ်ကား (ကျန်းမာသဖြင့် ဂန္ထဓူရ ဝိပဿနာဓူရ ဖြည့်နိုင်သောကြောင့်) မုချလာဘ် ရကြောင်းဖြစ်သည်ဟု ကြည်ညိုခြင်းကို ပြုတတ်သောတရား (ကြည်ညိုကြောင်းတရား-အကြည်ညိုခံရကြောင်း တရား) ၆-ပါးကို ဟောတော်မူသည်။ -အံ၊၁၊၄၀။ အံ၊မြန်၊၁၊၄၉။ -အင်္ဂုတ္တရနိကာယ၊ ဧကကနိပါတ၊ ၁၇-ခုမြောက်ဝဂ္ဂ။ ဘုရားရှင် ကောသလနိုင်ငံ ... သီတင်းသုံးတော်မူစဉ် လာဘ်ရခြင်း၏ မုချ အကြောင်းဖြစ်သောတရား (၁၆)မျိုးကို ၁။ အာရညိကတ္တသုတ် ၂။ ပိဏ္ဍပါတိကတ္တသုတ် ၃။ ပံသုကူလိကတ္တသုတ် ၄။ တေစီဝရိကတ္တသုတ် ၅။ ဓမ္မကထိကတ္တသုတ် ၆။ ဝိနယဓရတ္တသုတ် ၇။ ဗာဟုသစ္စသုတ် ၈။ ထာဝရေယျသုတ် ၉။ အာကပ္ပသမ္ပဒါသုတ် ၁၀။ ပရိဝါရသမ္ပဒါသုတ် ၁၁။ မဟာပရိဝါရတာသုတ် ၁၂။ ကောလပုတ္တိသုတ် ၁၃။ ဝဏ္ဏပေါက္ခရတာသုတ် ၁၄။ ကလျာဏဝါက္ကရတာသုတ် ၁၅။ အပ္ပိစ္ဆတာသုတ် ၁၆။ အပ္ပါဗာဓသုတ်-အားဖြင့် (၁၆)သုတ်အဖြစ်ဖြင့် ရဟန်းတို့အား ဘုရားရှင် ဟောတော်မူသည့်သုတ်များကို ပြဆိုသည့်ဝဂ္ဂ။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:အင်္ဂုတ္တရနိကာယ်